kardosdrur/scandi-wiki huggingface dataset:
Karsten Finger

Karsten Finger (født 28. januar 1970 i Vestberlin) er en tysk tidligere roer.

Finger var med til at blive U/23-verdensmester i firer uden styrmand i 1991. Året efter kom han med i den tyske firer med styrmand, der efter at have vundet det tyske mesterskab kom med til OL 1992 i Barcelona, hvor denne disciplin for sidste gang var på det olympiske program. Den tyske besætning bestod ud over Finger af Uwe Kellner, Thoralf Peters, Ralf Brudel og styrmand Hendrik Reiher, og de kvalificerede sig til finalen som vindere af deres indledende heat. I finalen kunne de dog ikke følge med den rumænske båd, der satte olympisk rekord, men med en tid knap et sekund langsommere sikrede tyskerne sig dog sølvet næsten tre sekunder foran polakkerne, der fik bronze.

OL-medaljer 
 1992:  Sølv i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1992
Olympiske sølvmedaljevindere fra Tyskland
Ioan Snep

Ioan Gabor Snep (født 12. juli 1966 i Negreşti-Oaş, Rumænien) er en rumænsk tidligere roer.

Snep vandt en sølvmedalje i firer med styrmand ved OL 1988 i Seoul. Dimitrie Popescu, Vasile Tomoiagă, Valentin Robu og styrmand Ladislau Lovrenschi udgjorde bådens øvrige besætning. I finalen blev den rumænske båd besejret af Østtyskland, der vandt guld, mens New Zealand fik bronze. Snep deltog også ved OL 1992 i Barcelona, denne gang som del af rumænernes firer uden styrmand.

Snep vandt desuden to VM-sølvmedaljer, en i toer med styrmand i 1989 og en i firer med styrmand i 1991.

OL-medaljer 
 1988:  Sølv i firer med styrmand

Referencer

Eksterne henvisninger 

Roere fra Rumænien
Olympiske medaljevindere i roning 
Olympiske sølvmedaljevindere fra Rumænien
Medaljevindere ved sommer-OL 1988
Valentin Robu

Valentin Robu (født 17. januar 1967 i Săbăoani, Rumænien) er en rumænsk tidligere roer, dobbelt olympisk medaljevinder og dobbelt verdensmester.

Robu vandt en sølvmedalje i firer med styrmand ved OL 1988 i Seoul. Dimitrie Popescu, Vasile Tomoiagă, Ioan Snep og styrmand Ladislau Lovrenschi udgjorde bådens øvrige besætning. I finalen blev den rumænske båd besejret af Østtyskland, der vandt guld, mens New Zealand fik bronze. Fire år senere, ved OL 1992 i Barcelona, vandt han en sølvmedalje mere, denne gang som del af den rumænske otter. Han deltog også ved både OL 1996 i Atlanta og OL 2000 i Sydney.

Robu vandt desuden to VM-guldmedaljer i firer med styrmand, i henholdsvis 1989 og 1994.

OL-medaljer 
 1988:  Sølv i firer med styrmand

Referencer

Eksterne henvisninger 

Roere fra Rumænien
Olympiske medaljevindere i roning 
Olympiske sølvmedaljevindere fra Rumænien
Medaljevindere ved sommer-OL 1988
Thomas Kiefer

Thomas Nisbit "Tom" Kiefer (født 25. februar 1958 i Sharon, Connecticut, USA) er en amerikansk tidligere roer.

Kiefer vandt en sølvmedalje i firer med styrmand ved OL 1984 i Los Angeles. Gregory Springer, Michael Bach, Edward Ives og styrmand John Stillings udgjorde bådens øvrige besætning. I finalen blev den amerikanske båd besejret af Storbritannien, der vandt guld, mens New Zealand fik bronze. Det var det eneste OL, Kiefer deltog i.

OL-medaljer 
 1984:  Sølv i firer med styrmand

Referencer

Eksterne henvisninger 

Roere fra USA
Personer fra Connecticut
Gregory Springer

Gregory Thomas Springer (født 13. februar 1961 i Los Angeles, Californien, USA) er en amerikansk tidligere roer.

Springer vandt en sølvmedalje i firer med styrmand ved OL 1984 i Los Angeles. Thomas Kiefer, Michael Bach, Edward Ives og styrmand John Stillings udgjorde bådens øvrige besætning. I finalen blev den amerikanske båd besejret af Storbritannien, der vandt guld, mens New Zealand fik bronze. Han deltog også ved OL 1992 i Barcelona, som del af den amerikanske dobbeltfirer, der dog ikke nåede finalen.

OL-medaljer 
 1984:  Sølv i firer med styrmand

Referencer

Eksterne henvisninger 

Roere fra USA
Personer fra Los Angeles
Michael Bach

Michael Richardson Bach (født 25. juli 1960 i New York City, New York, USA) er en amerikansk tidligere roer.

Bach vandt en sølvmedalje i firer med styrmand ved OL 1984 i Los Angeles. Thomas Kiefer, Gregory Springer, Edward Ives og styrmand John Stillings udgjorde bådens øvrige besætning. I finalen blev den amerikanske båd besejret af Storbritannien, der vandt guld, mens New Zealand fik bronze. Det var det eneste OL han deltog i.

OL-medaljer 
 1984:  Sølv i firer med styrmand

Referencer

Eksterne henvisninger 

Roere fra USA
Personer fra New York City
Edward Ives

Edward Ashley Ives (født 3. januar 1961 i Mount Kisco, New York, USA) er en amerikansk tidligere roer.

Ives vandt en sølvmedalje i firer med styrmand ved OL 1984 i Los Angeles. Thomas Kiefer, Gregory Springer, Michael Bach og styrmand John Stillings udgjorde bådens øvrige besætning. I finalen blev den amerikanske båd besejret af Storbritannien, der vandt guld, mens New Zealand fik bronze. Han deltog også ved OL 1988 i Seoul, som del af den amerikanske toer uden styrmand, der sluttede på 9. pladsen.

Ives vandt desuden en VM-bronzemedalje i otter i 1986.

OL-medaljer 
 1984:  Sølv i firer med styrmand

Referencer

Eksterne henvisninger 

Roere fra USA
Personer fra New York
John Stillings

John Stuart Stillings (født 23. juli 1955 i Sedro-Wooley, Washington, USA) er en amerikansk tidligere roer.

Stillings vandt en sølvmedalje i firer med styrmand ved OL 1984 i Los Angeles, hvor han var bådens styrmand. Thomas Kiefer, Gregory Springer, Michael Bach og Edward Ives var roerne. I finalen blev den amerikanske båd besejret af Storbritannien, der vandt guld, mens New Zealand fik bronze. Det var hans eneste OL-deltagelse.

OL-medaljer 
 1984:  Sølv i firer med styrmand

Referencer

Eksterne henvisninger 

Roere fra USA
Personer fra Washington
Artūrs Garonskis

Artūrs Garonskis (født 25. maj 1957 i Riga, Sovjetunionen) er en lettisk tidligere roer.

Garonskis vandt sølv for Sovjetunionen ved OL 1980 i Moskva, i disciplinen firer med styrmand. Den rent lettiske båd bestod desuden af brødrene Dimants og Dzintars Krišjānis, Žoržs Tikmers og styrmand Juris Bērziņš. Sovjetunionen sikrede sig sølvmedaljen efter en finale, hvor de kun blev besejret af Østtyskland. Polen vandt bronze. Det var det eneste OL han deltog i.

OL-medaljer 
 1980:  Sølv i firer med styrmand

Referencer

Eksterne henvisninger 

Roere fra Sovjetunionen
Roere fra Letland
Personer fra Riga
Dimants Krišjānis

Dimants Yutvaldovits Krišjānis (født 15. september 1960 i Riga, Sovjetunionen) er en lettisk tidligere roer, bror til Dzintars Krišjānis.

Krišjānis vandt sølv for Sovjetunionen ved OL 1980 i Moskva, i disciplinen firer med styrmand. Den rent lettiske båd bestod desuden af hans storebror Dzintars Krišjānis, Artūrs Garonskis Žoržs Tikmers og styrmand Juris Bērziņš. Sovjetunionen sikrede sig sølvmedaljen efter en finale, hvor de kun blev besejret af Østtyskland. Polen vandt bronze. Det var det eneste OL han deltog i.

OL-medaljer 
 1980:  Sølv i firer med styrmand

Referencer

Eksterne henvisninger 

Roere fra Sovjetunionen
Roere fra Letland
Personer fra Riga
Dzintars Krišjānis

Dzintars Yutvaldovits Krišjānis (4. juni 1958 - 16. marts 2014) var en lettisk roer fra Riga, bror til Dimants Krišjānis.

Krišjānis vandt sølv for Sovjetunionen ved OL 1980 i Moskva, i disciplinen firer med styrmand. Den rent lettiske båd bestod desuden af hans lillebror Dimants Krišjānis, Artūrs Garonskis Žoržs Tikmers og styrmand Juris Bērziņš. Sovjetunionen sikrede sig sølvmedaljen efter en finale, hvor de kun blev besejret af Østtyskland. Polen vandt bronze. Det var det eneste OL han deltog i.

OL-medaljer 
 1980:  Sølv i firer med styrmand

Referencer

Eksterne henvisninger 

Roere fra Sovjetunionen
Roere fra Letland
Personer fra Riga
Žoržs Tikmers

Žoržs Tikmers (født 22. januar 1957 i Iecava, Sovjetunionen) er en lettisk tidligere roer.

Tikmers vandt sølv for Sovjetunionen ved OL 1980 i Moskva, i disciplinen firer med styrmand. Den rent lettiske båd bestod desuden af brødrene Dimants og Dzintars Krišjānis, Artūrs Garonskis og styrmand Juris Bērziņš. Sovjetunionen sikrede sig sølvmedaljen efter en finale, hvor de kun blev besejret af Østtyskland. Polen vandt bronze. Det var det eneste OL han deltog i.

OL-medaljer 
 1980:  Sølv i firer med styrmand

Referencer

Eksterne henvisninger 

Roere fra Sovjetunionen
Roere fra Letland
Juris Bērziņš

Juris Bērziņš (født 8. marts 1954 i Riga, Sovjetunionen) er en lettisk tidligere roer.

Bērziņš vandt sølv for Sovjetunionen ved OL 1980 i Moskva, i disciplinen firer med styrmand. Han var styrmanden i den rent lettiske båd, der blev roet af brødrene Dimants og Dzintars Krišjānis, Artūrs Garonskis samt Žoržs Tikmers. Sovjetunionen sikrede sig sølvmedaljen efter en finale, hvor de kun blev besejret af Østtyskland. Polen vandt bronze. Det var det eneste OL han deltog i.

OL-medaljer 
 1980:  Sølv i firer med styrmand

Referencer

Eksterne henvisninger 

Roere fra Sovjetunionen
Roere fra Letland
Personer fra Riga
Andreas Schulz

Andreas Schulz (født 5. oktober 1951 i Freital) er en tysk tidligere roer.

Karriere

Roning 
Schulz kom med i den østtyske firer med styrmand, der vandt VM-guld i 1974 og VM-sølv året efter. Han vandt desuden bronze ved de østtyske mesterskaber i 1970, sølv i 1971 og guld i 1975.

Ved OL 1976 i Montreal stillede DDR med Schulz, Rüdiger Kunze, Walter Dießner, Ullrich Dießner samt styrmand Johannes Thomas i fireren med styrmand, og de vandt deres indledende heat i ny olympisk rekordtid (og besejrede blandt andet de forsvarende olympiske mestre fra Vesttyskland). I semifinalen sejrede de også og forbedrede igen OL-rekorden, men denne overtog Sovjetunionen i det følgende heat. I finalen var det Sovjetunionen der var stærkest og vandt sikkert, mens østtyskerne sikrede sig sølv ved at holde vesttyskerne, der fik bronze, bag sig.

OL-medaljer 
 1976:  Sølv i firer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1976
Olympiske sølvmedaljevindere fra DDR
Rüdiger Kunze

Rüdiger Kunze (født 2. september 1949 i Bautzen) er en tysk tidligere roer.

Karriere

Roning 
Kunze kom med i SC Einheit Dresdens firer med styrmand, der vandt bronze ved de østtyske mesterskaber i 1970, sølv i 1971 og guld i 1975. Deres største bedrifter kom, da de vandt VM-guld i 1974 og VM-sølv året efter. 

Ved OL 1976 i Montreal stillede DDR med Dresden-besætningen bestående af Kunze, Andreas Schulz, Walter Dießner, Ullrich Dießner samt styrmand Johannes Thomas i firer med styrmand, og de vandt deres indledende heat i ny olympisk rekordtid (og besejrede blandt andet de forsvarende olympiske mestre fra Vesttyskland). I semifinalen sejrede de også og forbedrede igen OL-rekorden, men denne overtog Sovjetunionen i det følgende heat. I finalen var det Sovjetunionen der var stærkest og vandt sikkert, mens østtyskerne sikrede sig sølv ved at holde vesttyskerne, der fik bronze, bag sig.

Videre karriere 
Kunze blev uddannet idrætslærer og rotræner. Efter den tyske genforening blev han underviser i socialvidenskab ved en handelsskole i Dresden.

OL-medaljer 
 1976:  Sølv i firer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1976
Olympiske sølvmedaljevindere fra DDR
Johannes Thomas

Johannes Thomas (født 11. september 1949 i Dresden) er en tysk tidligere roer.

Karriere

Roning 
Thomas var styrmand og kom med i den østtyske firer med styrmand allerede som tiårig i 1970, hvor han var med til at blive nummer tre ved de østtyske mesterskaber for SC Einheit Dresden og året efter nummer to.

Ved OL 1976 i Montreal stillede DDR med Andreas Schulz, Rüdiger Kunze, Walter Dießner, Ullrich Dießner samt Thomas i fireren med styrmand, og de vandt deres indledende heat i ny olympisk rekordtid (og besejrede blandt andet de forsvarende olympiske mestre fra Vesttyskland). I semifinalen sejrede de også og forbedrede igen OL-rekorden, men denne overtog Sovjetunionen i det følgende heat. I finalen var det Sovjetunionen der var stærkest og vandt sikkert, mens østtyskerne sikrede sig sølv ved at holde vesttyskerne, der fik bronze, bag sig.

Videre karriere 
Thomas var udlært kok og studerede gastronomi og hotelvidenskab. Han kom til at arbejde ved Mitropa, et firma der stod for sove- og spisevogne i Tyskland. Firmaet fik nye ejere efter den tyske genforening, men Thomas fortsatte i firmaet.

Hans datter Christina blev også styrmand og vandt ungdomsverdensmesterskabet i 1997 i otteren.

OL-medaljer 
 1976:  Sølv i firer med styrmand

Referencer

Eksterne henvisninger 

Roere fra Tyskland
Personer fra Dresden
Deltagere for DDR ved sommer-OL 1976
Olympiske sølvmedaljevindere fra DDR
Dietrich Zander

Dietrich Zander (født 2. juli 1951 i Østberlin) er en tysk tidligere roer.

Karriere

Rokarriere 
Zander roede i forskellige bådtyper, og første gang, han gjorde sig opmærksom på den internationale scene, var i 1970, da han var med i den østtyske otter, der vandt VM-guld dette år. Året efter var han med til at vinde EM-sølv i samme disciplin. 

I 1972 var han med i den østtyske firer med styrmand, der deltog i OL i München. Bådens øvrige besætning bestod af Eckhard Martens, Reinhard Gust, Rolf Jobst samt styrmand Klaus-Dieter Ludwig. Vesttyskland var forsvarende verdens- og europamestre, mens Østtyskland (med andre besætninger) havde været nærmeste forfølger i begge tilfælde. De to nationer vandt da også deres indledende heats, mens østtyskerne i semifinalen blev besejret af Sovjetunionen, men alligevel var med i A-finalen. Her blev styrkeforholdet sat på plads, da vesttyskerne vandt klart i ny olympisk rekordtid, mens østtyskerne lige så klart blev nummer to, og den tjekkoslovakiske båd blev nummer tre.

Året efter var han igen med ved EM, da østtyskerne endnu engang blev henvist til andenpladsen, denne gang dog efter Sovjetunionen.

Videre karriere 
Zander studerede matematik, men arbejdede efter sin aktive karriere som rotræner. Efter den tyske genforening blev han fysioterapeut.

OL-medaljer 
 1972:  Sølv i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for DDR ved sommer-OL 1972
Olympiske sølvmedaljevindere fra DDR
Reinhard Gust

Reinhard Gust (født 10. december 1950 i Rostock) er en tysk tidligere roer.

Karriere

Rokarriere 
Gust roede i forskellige bådtyper, og første gang, han gjorde sig opmærksom på den internationale scene, var i 1970, da han var med i den østtyske otter, der vandt VM-guld dette år. Året efter var han med til at vinde EM-sølv i samme disciplin. 

I 1972 var han med i den østtyske firer med styrmand, der deltog i OL i München. Bådens øvrige besætning bestod af Dietrich Zander, Eckhard Martens, Rolf Jobst samt styrmand Klaus-Dieter Ludwig. Vesttyskland var forsvarende verdens- og europamestre, mens Østtyskland (med andre besætninger) havde været nærmeste forfølger i begge tilfælde. De to nationer vandt da også deres indledende heats, mens østtyskerne i semifinalen blev besejret af Sovjetunionen, men alligevel var med i A-finalen. Her blev styrkeforholdet sat på plads, da vesttyskerne vandt klart i ny olympisk rekordtid, mens østtyskerne lige så klart blev nummer to, og den tjekkoslovakiske båd blev nummer tre.

Året efter var han igen med ved EM, da østtyskerne endnu engang blev henvist til andenpladsen, denne gang dog efter Sovjetunionen.

Videre karriere 
Gust studerede statskundskab og blev ansat ved det østtyske statspoliti. Efter den tyske genforening arbejdede han som skatterådgiver.

OL-medaljer 
 1972:  Sølv i firer med styrmand

Referencer

Eksterne henvisninger 

Roere fra Tyskland
Personer fra Rostock
Deltagere for DDR ved sommer-OL 1972
Olympiske sølvmedaljevindere fra DDR
Eckhard Martens

Eckhard Martens (født 12. juni 1951 i Bützow) er en tysk tidligere roer.

Karriere 
Martens roede i forskellige bådtyper, og første gang, han gjorde sig opmærksom på den internationale scene, var i 1970, da han var med i den østtyske otter, der vandt VM-guld dette år. Året efter var han med til at vinde EM-sølv i samme disciplin. 

I 1972 var han med i den østtyske firer med styrmand, der deltog i OL i München. Bådens øvrige besætning bestod af Dietrich Zander, Reinhard Gust, Rolf Jobst samt styrmand Klaus-Dieter Ludwig. Vesttyskland var forsvarende verdens- og europamestre, mens Østtyskland (med andre besætninger) havde været nærmeste forfølger i begge tilfælde. De to nationer vandt da også deres indledende heats, mens østtyskerne i semifinalen blev besejret af Sovjetunionen, men alligevel var med i A-finalen. Her blev styrkeforholdet sat på plads, da vesttyskerne vandt klart i ny olympisk rekordtid, mens østtyskerne lige så klart blev nummer to, og den tjekkoslovakiske båd blev nummer tre.

Året efter var han igen med ved EM, da østtyskerne endnu engang blev henvist til andenpladsen, denne gang dog efter Sovjetunionen. Han roede senere igen i otteren, men opnåede ikke flere internationale medaljer i sin karriere.

Martens var uddannet økonom og arbejdede som sådan i sin gamle klub, Dynamo Berlin.

OL-medaljer 
 1972:  Sølv i firer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1972
Olympiske sølvmedaljevindere fra DDR
Rolf Jobst

Rolf Jobst (født 31. marts 1951 i Ebersbach, død 27. januar 2020) var en tysk roer.

Karriere

Rokarriere 
Jobst roede i forskellige bådtyper, og første gang, han gjorde sig opmærksom på den internationale scene, var i 1970, da han var med i den østtyske otter, der vandt VM-guld dette år. Året efter var han med til at vinde EM-sølv i samme disciplin. 

I 1972 var han med i den østtyske firer med styrmand, der deltog i OL i München. Bådens øvrige besætning bestod af Dietrich Zander, Reinhard Gust, Eckhard Martens samt styrmand Klaus-Dieter Ludwig. Vesttyskland var forsvarende verdens- og europamestre, mens Østtyskland (med andre besætninger) havde været nærmeste forfølger i begge tilfælde. De to nationer vandt da også deres indledende heats, mens østtyskerne i semifinalen blev besejret af Sovjetunionen, men alligevel var med i A-finalen. Her blev styrkeforholdet sat på plads, da vesttyskerne vandt klart i ny olympisk rekordtid, mens østtyskerne lige så klart blev nummer to, og den tjekkoslovakiske båd blev nummer tre.

Året efter var han igen med ved EM, da østtyskerne endnu engang blev henvist til andenpladsen, denne gang dog efter Sovjetunionen.

Videre karriere 
Jobst var uddannet økonom og arbejdede i denne egenskab i sin klub, Dynamo Berlin.

OL-medaljer 
 1972:  Sølv i firer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1972
Olympiske sølvmedaljevindere fra DDR
Klaus-Dieter Ludwig

Klaus-Dieter Ludwig (født 2. januar 1943, død 18. maj 2016) var en tysk roer, olympisk guldvinder og firedobbelt verdensmester.

Karriere

Rokarriere 
Ludwig var styrmand og var med i alle tre bådtyper med styrmand. Hans første internationale succes kom, da han i 1966 var med i den østtyske firer med styrmand, der blev vandt sølv ved VM dette år, og i 1970 var han med til at vinde VM-sølv i toer med styrmand.

I 1972 var han med i den østtyske firer med styrmand, der deltog i OL i München. Båden blev roet af Dietrich Zander, Reinhard Gust, Rolf Jobst og Eckhard Martens. Vesttyskland var forsvarende verdens- og europamestre, mens Østtyskland (med andre besætninger) havde været nærmeste forfølger i begge tilfælde. De to nationer vandt da også deres indledende heats, mens østtyskerne i semifinalen blev besejret af Sovjetunionen, men alligevel var med i A-finalen. Her blev styrkeforholdet sat på plads, da vesttyskerne vandt klart i ny olympisk rekordtid, mens østtyskerne lige så klart blev nummer to, og den tjekkoslovakiske båd blev nummer tre.

I 1975 var han med i den østtyske otter, der blev verdensmestre dette år, og han var igen med i denne båd, der gentog bedriften i 1979.

Ved OL 1980 i Moskva var DDR som verdensmester de sidste fire gange og forsvarende OL-mester derfor storfavorit i otteren med Ludwig som styrmand. Østtyskerne vandt da også deres indledende heat uden problemer, og i finalen vandt de også komfortabelt, selv om de ikke var så overlegne, som de havde været ved tidligere sejre. Storbritannien blev nummer to og Sovjetunionen nummer tre.

I 1981 var han med til at vinde endnu et VM-guld i fireren med styrmand, i 1982 vandt han VM-sølv med otteren, og i 1983 blev det til VM-sølv med fireren.

Videre karriere 
Ludwig var idrætslærer af uddannelse og arbejdede ved det østtyske statspoliti. Efter den tyske genforening kom han til at arbejde i sportsforvaltningen i hjembyen Potsdam. Han røg og drak i stort omfang og døde i 2016 efter en længere sygeperiode.

OL-medaljer 
 1980:  Guld i otter
 1972:  Sølv i firer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1972
Deltagere for DDR ved sommer-OL 1980
Olympiske mestre fra DDR
Olympiske sølvmedaljevindere fra DDR
Peter Kremtz

Peter Kremtz (født 26. april 1940 i Meißen, død 23. februar 2014) var en tysk roer.

Karriere

Roning 
Kremtz roede oprindelig toer uden styrmand sammen med Roland Göhler, og dette par vandt i 1964 det østtyske mesterskab, mens de blev nummer to i 1967 i denne disciplin. I 1966 blev de verdensmestre i toeren uden styrmand. Fra 1965 roede han og Göhler desuden otter og var med til at vinde sølv samme år samt guld året efter ved de østtyske mesterskaber. 

Samme år blev otteren delt op, så Kremtz og Göhler kom til at ro firer med styrmand sammen med Manfred Gelpke, Klaus Jacob og styrmand Dieter Semetzky og kom med til OL 1968 i Mexico City. Her vandt østtyskerne deres indledende heat og deres semifinale, men i finalen var det New Zealand, der noget overraskende sikrede sig sejren mere end to sekunder foran østtyskerne, der fik guld, mens Schweiz blev nummer tre.

Videre karriere 
Kremtz arbejdede for det østtyske jernbaneselskab og efter den tyske genforening for Deutsche Bahn som uddannet togingeniør.

OL-medaljer 
 1968:  Sølv i firer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1968
Olympiske sølvmedaljevindere fra DDR
Manfred Gelpke

Manfred Gelpke (født 3. marts 1940 i Dresden) er en tysk tidligere roer.

Karriere

Roning 
I begyndelsen af sin karriere roede Gelpke toer uden styrmand og hentede der to sølvmedaljer ved de østtyske mesterskaber i 1963 og 1964. Sammen med en ny makker, Klaus Jacob, blev han østtysk mester i båden i 1966. Begge disse to skiftede så til otteren og blev her østtyske mestre i 1968.

Samme år blev otteren delt op, så Gelpke og Jacob kom til at ro firer med styrmand sammen med  Peter Kremtz, Roland Göhler og styrmand Dieter Semetzky og kom med til OL 1968 i Mexico City. Her vandt østtyskerne deres indledende heat og deres semifinale, men i finalen var det New Zealand, der noget overraskende sikrede sig sejren mere end to sekunder foran østtyskerne, der fik guld, mens Schweiz blev nummer tre.

Denne firer med styrmand sluttede sin karriere med at blive østtyske mestre i 1969. I 1970 roede han igen otter og var med til at vinde sølv ved de østtyske mesterskaber dette år.

Videre karriere 
Gelpke studere idræt på DHfK i Leipzig og blev senere idrætslærer.

OL-medaljer 
 1968:  Sølv i firer med styrmand

Referencer

Eksterne henvisninger 

Roere fra Tyskland
Personer fra Dresden
Deltagere for DDR ved sommer-OL 1968
Olympiske sølvmedaljevindere fra DDR